अन्ना हज़ारे ने भ्रष्टाचार के खिलाफ एक जनआंदोलन चलाया |
हर चीज़ मे खाने वालो को उपवास रख कर चेताया |
पर क्या उनके आंदोलन ने जनता को भी जगाया ??
आइए सुने लोग क्या कहते हैं
लोग कहते हैं फास्ट करने से कुछ नही मिलता और लोग सही कहते हैं….. आइरन शर्मिला तो दस वर्ष से फास्ट कर रही है….पर मणिपुर से दिल्ली तक आवाज़ कहाँ पहुँच पाती है | एक निगॅमानंद बाबा गंगा की शुद्धि के लिए फास्ट करते करते स्वर्गवासी हो गये पर गंगा को गंदा बनाने का कार्यक्रम ना रुका ना थमा | मेरा मानना है कि आज़ादी भी हमे सिर्फ़ किसी फास्ट से नही मिली थी…हाँ फास्ट से उस समय गाँधी को जन समर्थन ज़रूर प्राप्त हुआ था जो अन्ना को भी प्राप्त हुआ | इसलिए मानना होगा कि अन्ना का फास्ट रखना सार्थक हुआ |
लोग ये भी कहते हैं सरकार अन्ना की नही सुनेगी और अन्ना के आंदोलन की एकाएक समाप्ति ने दिखा दिया कि लोग सही कहते हैं…. पर ये सरकार की जीत नही हार है | ये साबित करता है कि लोगो का विश्वास सरकार पर से इतना उठ चुका है कि सरकार लोगो की बात सुने और मान ले ऐसा असंभव लगता है…. लोकतंत्र नही भयतन्त्र है ये |
लोग ये भी कहते हैं अन्ना को संघ का समर्थन है…और इसके कोई सबूत तो नही मिले पर अब लोग कहते हैं तो लोग सही ही कहते होंगे | अगर ऐसा है तो संघ वाले र्धन्यवाद के पात्र है…क्योंकि भ्रष्टाचार के खिलाफ आवाज़ उठाना हम सब का कर्तव्य है | मुझे ये सुन कर भी बहुत खुशी होती कि मुस्लिम संगठन भी इसमे शामिल हुए या सिखों तमिलो का संगठन भी इस लड़ाई को समर्थन देता है…क्योंकि भ्रष्टाचार जात और धर्म पूछ कर इंसान को परेशान नही करता | और जब भारत के भविश्य का प्रश्न है तो हर भारतवासी को इसमे बोलने या जुड़ने का अधिकार है|
लोग ये भी कहते हैं अन्ना को आंदोलन आम आदमी से जुड़ा नही था पर अब लोग कहते हैं तो लोग सही ही कहते होंगे……पर एक सच्चाई सबके सामने है कि एक साल मे जनता को अनेक बार एकत्र किया गया | कई बार बड़े पैमाने पर भीड़ जुड़ी और एक बार भी हिंसा की छोटी सी भी घटना नही हुई… | क्योंकि ये किराए की भीड़ नही थी…आम आदमी था जो आवाज़ तो उठता है पर हाथ/हथियार नही…..हाल मे ही मुंबई और लखनऊ मे छोटा सा विरोध प्रदर्शन हुआ और सबने देखा की क्या हुआ… ये उसी आज़ाद मैदान मे हुआ जहाँ अन्ना को संप्रदायिक ताक़त के नाम पर आंदोलन करने की अनुमति तक नही दी गयी थी… यही कारण था कि आमिर ख़ान, अनुपम खेर शेखर कपूर जैसे लोकप्रिय लोगों ने अपने स्तर पर इसका समर्थन किया |
कुछ लोग ये भी कहते हैं जनलोकपाल से भ्रष्टाचार नही मिटेगा. और वो लोग सही कहते हैं…क्योंकि जनलोकपाल भी एक आदमी होगा और आदमी द्वारा चुना जाएगा, किसी आदमी को ही रिपोर्ट करेगा | लोगो ने CBI जैसी संस्था को सरकार का कुत्ता बनते हुए देखा है इसलिए जनलोकपाल भी ऐसा होगा ऐसा उनका भरोसा है | हमे तो ये सुनकर भी हैरानी होती है कि कुछ विकसित देशो में डिसिशन पवर को इतना डीसेंट्रलाइज़ किया गया है की लोगो के छोटे छोटे आंदोलन सरकार को निर्णय लेने मे मदद करते हैं | पर हम भी विकासशील हैं, एक दिन उस मुकाम पर भी पहुचेंगे…
लोग ये भी कहते हैं अन्ना जैसे आंदलोन से भ्रष्टाचार का कुछ नही होगा..और लोग सही ही कहते हैं | अगर हम " मैं भी अन्ना " की टोपी पहनने तक सीमित रह गये तो वाकई आंदोलन व्यर्थ है….लोकल लेवेल पर जागरूक बनिए, व����चारो को फैलाइए…जब हर शहर मे IAC (इंडिया अगेन्स्ट करप्षन) के दिए जलेंगे तभी बात बनेगी…औरअगर ऐसा नही होता तो भी ये एक किसी अन्ना हज़ारे की की हार नही है…हम सबकी हार है … …
अंत मे , कुछ लोग ये भी कहते रहे की अन्ना गाँधी नही है और लोग सही ही कहते हैं गाँधी जी का कई स्तर पर बहुमूल्य योगदान था जबकि अन्ना की लड़ाई भ्रष्टाचार पर सीमित है | लेकिन अन्ना ने जो साहस दिखाया है टीम अन्ना को भंग करने का …. गाँधी इस मामले मे असफल रह गये थे और टीम गाँधी (नेहरू इत्यादि) ने उनकी कांग्रेस को ख़तम करने की सिफारिश को एक कान से सुन दूसरे से निकाल दिया था…
अब कहिए आप क्या कहते हैं ??